CELEX: 32006D0784
Language: hu
Date: 2006-11-14 00:00:00
Title: 2006/784/EK: A Bizottság határozata ( 2006. november 14. ) a hasított sertések franciaországi osztályozási módszereinek engedélyezéséről (az értesítés a C(2006) 5400. számú dokumentummal történt)   (EGT vonatkozású szöveg)

17.11.2006   
            
            
               HU
            
            
               Az Európai Unió Hivatalos Lapja
            
            
               L 318/27
            
         
      A BIZOTTSÁG HATÁROZATA
   
   (2006. november 14.)
   a hasított sertések franciaországi osztályozási módszereinek engedélyezéséről
   (az értesítés a C(2006) 5400. számú dokumentummal történt)
   (Csak a francia nyelvű szöveg hiteles)
   (EGT vonatkozású szöveg)
   (2006/784/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése előírja, hogy a hasított sertések osztályozását a színhústartalom becslése alapján kell meghatározni, a hasított sertés egy vagy több anatómiai részén végzett fizikai méréseken alapuló, statisztikailag igazolt értékelési módszereknek megfelelően. Az osztályozási módszerek engedélyezése a statisztikai becslés felső hibahatárától függ. Ezt a hibahatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) 3. cikkének (2) bekezdése határozta meg.
            
         
               (2)
            
            
               A 97/28/EK bizottsági határozat (3) egy franciaországi hasítottsertés-osztályozási módszer elsődleges engedélyezéséről rendelkezik. Két másik módszert is alkalmaznak az eredmények egyenértékűségi feltételei alapján.
            
         
               (3)
            
            
               A sertésállományt érintő műszaki fejlődés miatt a francia kormány arra kérte a Bizottságot, hogy a 97/28/EK határozat alapján alkalmazott módszerek esetében engedélyezzen új eljárásokat, majd benyújtotta a 2967/85/EGK rendelet 3. cikkében előírt adatokat.
            
         
               (4)
            
            
               E kérelem értékelése azt mutatja, hogy a kérdéses osztályozási módszerek engedélyezéséhez szükséges feltételek teljesülnek.
            
         
               (5)
            
            
               Helyénvaló, hogy a műszerek és az osztályozási módszerek módosítását ne lehessen engedélyezni, ha az nem a szerzett tapasztalatok ismeretében elfogadott új bizottsági határozat alapján történik. Ezért a jelenlegi engedélyt vissza lehet vonni.
            
         
               (6)
            
            
               Az egyértelműség érdekében indokolt a 97/28/EK határozatot hatályon kívül helyezni és helyébe új határozatot léptetni.
            
         
               (7)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   Franciaországban az alábbi módszereket lehet használni a hasított sertések 3220/84/EGK rendelet szerinti osztályozására:
   
               a)
            
            
               a „Capteur Gras/Maigre – Sydel (CGM)” nevű műszer és az ahhoz kapcsolódó becslési eljárások, amelyeket a melléklet 1. része fejt ki részletesen;
            
         
               b)
            
            
               a „CSB Ultra-Meater” nevű műszer és az ahhoz kapcsolódó becslési eljárások, amelyeket a melléklet 2. része fejt ki részletesen;
            
         
               c)
            
            
               a „manuális módszer (ZP)” és az ahhoz kapcsolódó becslési eljárások, amelyeket a melléklet 3. része fejt ki részletesen.
            
         A manuális módszert (ZP) csak az olyan vágóhidakon lehet alkalmazni, ahol hetente legfeljebb 200 sertést vágnak le.
   2. cikk
   A 3220/84/EGK rendelet 2. cikkében említett előkészítéstől eltérve, a hasított sertések mérésre és osztályozásra bocsátása nyelvvel együtt is lehetséges. Ebben az esetben a vágott sertés piaci árának összehasonlíthatóság alapján történő megállapításához a mért meleg súlyt 0,5 %-kal csökkenteni kell.
   3. cikk
   A műszerek, illetve az értékelési módszerek módosítása nincs engedélyezve.
   4. cikk
   A 97/28/EK határozat hatályát veszti.
   Mindazonáltal Franciaország az e határozat tárgyát képező módszerek helyett 2006. december 17-ig folytathatja a 97/28/EK határozat alapján engedélyezett hasítottsertés-osztályozási módszereket.
   5. cikk
   Ennek a határozatnak Franciaország a címzettje.
   
      Kelt Brüsszelben, 2006. november 14-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A legutóbb az 1197/2006/EK rendelettel (HL L 217., 2006.8.8., 6. o.) módosított rendelet.
   
      (3)  HL L 12., 1997.1.15., 30. o. A 97/473/EK határozattal (HL L 200., 1997.7.29., 64. o.) módosított határozat.
   
      MELLÉKLET
      A HASÍTOTT SERTÉSEK FRANCIAORSZÁGI OSZTÁLYOZÁSI MÓDSZEREI
      1.   RÉSZ
      Capteur Gras/Maigre – Sydel (CGM)
      
                  1.
               
               
                  A hasított sertések osztályozása a „Capteur Gras/Maigre – Sydel (CGM)” nevű műszer segítségével történik.
               
            
                  2.
               
               
                  A műszerbe nagy felbontóképességű, 8 mm átmérőjű Sydel-szonda, infravörös fényt kibocsátó dióda (Honeywell) és két fotoreceptor (Honeywell) van építve. Működési távolság: 0–95 milliméter.
                  A mért értékeket maga a CGM-műszer váltja át a színhústartalom százalékos becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     
                         = 63,20 – 0,334 G1 – 0,427 G2 + 0,144 M2
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              G1
                           
                           
                              =
                           
                           
                              a harmadik és negyedik ágyékcsigolya közötti szalonnavastagság (a bőrkével együtt), 8 cm-re a hasított test hátsó középvonalától, a szalonnabőrre merőlegesen mérve (milliméterben),
                           
                        
                              G2
                           
                           
                              =
                           
                           
                              a harmadik és negyedik utolsó borda közötti szalonnavastagság (a bőrkével együtt), 6 cm-re a hasított test hátsó középvonalától, azzal párhuzamosan mérve (milliméterben),
                           
                        
                              M2
                           
                           
                              =
                           
                           
                              izomvastagság a harmadik és negyedik utolsó borda között, 6 cm-re a hasított test hátsó középvonalától, azzal párhuzamosan mérve (milliméterben).
                           
                        A képlet a 45–125 kg tömegű hasított testek esetében érvényes.
               
            2.   RÉSZ
      CSB Ultra-Meater
      
                  1.
               
               
                  A hasított sertések osztályozása a „CSB Ultra-Meater” nevű műszer 3.0-ás verziója segítségével történik.
               
            
                  2.
               
               
                  A műszerbe 3,5 MHz-es ultrahangos szonda (Pie Medical) van építve. Működési távolság: 0–200 milliméter.
                  A mért értékeket a műszer központi egysége váltja át a színhústartalom százalékos becsült értékére.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     
                         = 62,68 – 0,921 G + 0,204 M
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              G
                           
                           
                              =
                           
                           
                              a második és harmadik utolsó borda közötti szalonnavastagság (a bőrkével együtt), 6 cm-re a hasított test hátsó középvonalától, a szalonnabőrre merőlegesen mérve (milliméterben),
                           
                        
                              M
                           
                           
                              =
                           
                           
                              a második és harmadik utolsó borda közötti izomvastagság, 6 cm-re a hasított test hátsó középvonalától, a szalonnabőrre merőlegesen mérve (milliméterben).
                           
                        A képlet a 45–125 kg tömegű hasított testek esetében érvényes.
               
            3.   RÉSZ
      Manuális módszer (ZP)
      
                  1.
               
               
                  A hasított sertések osztályozása a manuális módszer (ZP) segítségével történik.
               
            
                  2.
               
               
                  Ez a módszer, amelyben a jelzőszámok meghatározása a predikciós egyenleten alapul, beosztásos vonalzó segítségével valósítható meg. A módszer a hasíték szalonna- és izomvastagságának kézi mérésén alapul.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                     
                         = 55,99 – 0,514 Gf + 0,157 Mf
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              Gf
                           
                           
                              =
                           
                           
                              a hasítékon látható, a glutaeus medius izmot borító szalonna legvékonyabb részén mért szalonnavastagság (milliméterben),
                           
                        
                              Mf
                           
                           
                              =
                           
                           
                              az ágyékizomnak a hasítékon látható vastagsága, amely a glutaeus medius izom elülső (cranialis) része és a gerinccsatorna felső (háti) széléig mért legrövidebb távolságot jelenti (milliméterben).
                           
                        A képlet a 45–125 kg tömegű hasított testek esetében érvényes.